ศ.ระพี สาคริก ถึงแก่อนิจกรรมอย่างสงบ ด้วยวัย 95 ปี 
วันนี้ (17 ก.พ.2561) ศ.ระพี สาคริก ปราชญ์แห่งแผ่นดิน ถึงแก่อนิจกรรมแล้วเมื่อเช้าที่ผ่านมา จากโรคเรื้อรังรุมเร้าหลายโรค ที่โรงพยาบาลวิภาวดี หลังรักษาอาการป่วยด้วยโรคเส้นเลือดในสมองตีบ โรคพาร์คินสัน ระบบความจำทางสมองช้าลง โรคถุงลมเรื้อรัง และติดเชื้อในกระแสเลือดศ.ระพี สาคริก คือ ราษฎรอาวุโส นักวิจัย นักวิชาการเกษตรผู้บุกเบิกวงการกล้วยไม้ของประเทศไทยสู่เวทีโลก อดีตอธิการบดีมหาวิทยาลัยเกษตรศาสตร์ และอดีตรัฐมนตรีช่วยว่าการกระทรวงเกษตรและสหกรณ์ รวมทั้งตำแหน่งอื่นๆ ที่สำคัญอีกมากมายปัจจุบันแม้ ศ.ระพี จะเกษียณอายุราชการนานแล้ว แต่ ศ.ระพี ยังได้รับความเคารพยกย่องเป็นปูชนียบุคคล เคยเป็นราษฎรอาวุโส ได้รับการยกย่องในวงการศึกษาและวงการกล้วยไม้ จนได้รับการกล่าวขานว่าเป็น บิดาแห่งกล้วยไม้ไทย ผลักดันให้กล้วยไม้ไทยส่งออกจนมีชื่อเสียงในระดับโลก พร้อมทั้งสร้างคุณูปการในวงการเกษตรไทยศ.ระพี ถึงแก่อนิจกรรมอย่างสงบ สิริอายุได้ 95 ปี พิธีการงานศพทางครอบครัวจะแจ้งรายละเอียดอีกครั้ง
ศ.ระพี สาคริก ราษฎรอาวุโส และ บิดาแห่งกล้วยไม้ไทย ถึงแก่อนิจกรรมอย่างสงบ หลังรักษาอาการป่วยด้วยโรคเส้นเลือดในสมองตีบ โรคพาร์คินสัน ระบบความจำทางสมองช้าลง โรคถุงลมเรื้อรัง และติดเชื้อในกระแสเลือด
ศ.ระพี สาคริก,ถึงแก่อนิจกรรม,เสียชีวิต,17ก.พ.,อายุ95ปี,ปราชญ์แห่งแผ่นดิน,ราษฎรอาวุโส,บิดาแห่งกล้วยไม้ไทย,กล้วยไม้,ไทยพีบีเอส,ThaiPBSnews,ข่าวไทยพีบีเอส,ThaiPBS